**Уәкілетті мемлекеттік органдардың жетекшілік ететін салалар бойынша салықтық жеңілдік беру (ұзарту) қажеттілігінің негіздемесін салық саясаты саласындағы уәкілетті органға жіберу қағидаларын және салықтық жеңілдіктерді қолданудың әлеуметтік-экономикалық мақсаттарына қол жеткізу өлшемшарттары мен оларды белгілеу тәртібін бекіту туралы**

      Қазақстан Республикасы Салық кодексінің 34-бабы 4 және  
7-тармақтарына сәйкес **ҚАУЛЫ ЕТЕМІН**:

1. Мыналар:

1) осы қаулыға 1-қосымшаға сәйкес уәкілетті мемлекеттік органдардың жетекшілік ететін салалар бойынша салықтық жеңілдік беру (ұзарту) қажеттілігінің негіздемесін салық саясаты саласындағы уәкілетті органға жіберу қағидалары;

2) осы қаулыға 2-қосымшаға сәйкес салықтық жеңілдіктерді қолданудың әлеуметтік-экономикалық мақсаттарына қол жеткізу өлшемшарттары мен оларды белгілеу тәртібі бекітілсін.

2. Осы қаулы 2026 жылғы 1 қаңтардан бастап күшіне енеді және ресми жариялануға тиіс.

**Қазақстан Республикасының**

**Премьер-Министрі О. Бектенов**